《九日饮冰玉堂和韵十首 其三》
明代·苏葵

貂裘此日何妨典，忍作重阳醒面人。诗思许谁三峡涌，菊花为我一篱新。

兴来放手争壶矢，醉后狂歌答酒神。一德惟馨宾主共，不扬香屑作芳尘。

作者简介：广东顺德人，字伯诚。成化二十三年进士。弘治中以翰林编修升江西提学佥事。性耿介，不谄附权贵。为太监董让陷害，理官欲加之刑。诸生百人拥入扶葵去，事竟得雪。在任增修白鹿书院。官至福建布政使。有《吹剑集》。